वॉट्सऐप स्टेटस को जल्द ही फेसबुक स्टोरीज पर कर सकेंगे शेयर
Meta testing WhatsApp feature that lets you share status updates on Facebook, व्हाट्सऐप स्टेटस को फेसबुक स्टोरीज पर कर सकेंगे शेयर
इंस्टेंट मैसेजिंग ऐप वॉट्सऐप के स्टेटस को आप जल्द ही बिना ऐप को क्लोज किए फेसबुक स्टोरीज पर शेयर कर पाएंगे। WaBetaInfo की रिपोर्ट के मुताबिक, वॉट्सऐप iOS 23.7.0.75 के लेटेस्ट बीटा अपडेट में इस फीचर को टेस्ट कर रहा है। जल्दी ही वॉट्सऐप अपडेट के जरिए ये फीचर सभी के लिए रोल आउट किया जाएगा।
WaBetaInfo की मानें तो इस अपडेट के बाद वॉट्सऐप यूजर्स एक साथ दोनों ऐप में वीडियो, फोटोज और टेक्स्ट शेयर कर पाएंगे, जो वॉट्सऐप के स्टेट्स और फेसबुक के स्टोरीज में दिखाई देगा।
डिफॉल्ट रूप से क्लोज रहेगा ये फीचर
iOS 23.7.0.75 अपडेट के जरिए मिलने वाला ये फीचर ऑप्शनल रहेगा, जो डिफॉल्ट रूप से क्लोज रहेगा। कोई भी वॉट्सऐप यूजर इस फीचर को प्राइवेसी सेटिंग में जाकर एनेबल या डिसेबल कर सकेगा। इसका मतलब यह है कि जिसे भी एक साथ दोनों ऐप में स्टेटस अपडेट करना होगा उसे ये ऑप्शन इनेबल रखना होगा।
इंस्टाग्राम यूजर्स पहले से इस फीचर का उठा रहे फायदा
अभी इंस्टाग्राम में ये फीचर अवेलेबल है, जिसके जरिए यूजर अपनी इंस्टा स्टोरी को अपडेट करते समय फेसबुक पर भी शेयर कर सकते हैं।
ऐप के अंदर ऐड और एडिट कर सकेंगे कॉन्टेक्ट्स
एंड्रॉयड यूजर्स के लिए वॉट्सऐप बीटा ऐप में कॉन्टेक्ट्स ऐड करने और उसे एडिट करने के फीचर की टेस्टिंग कर रहा है। टेस्टिंग के बाद वॉट्सऐप इस फीचर को सभी के यूजर्स के लिए रोल आउट करेगा, जिसके बाद यूजर्स ऐप को क्लोज किए बिना कॉन्टेक्ट्स ऐड व एडिट कर पाएंगे।
